laion/Wikipedia-Exotic huggingface dataset:
רודס

האם התכוונתם ל... אישים: ג'ורדן רודס – קלידן יהודי אמריקאי ססיל רודס – מדינאי ואיש עסקים בריטי רנדי רודס – גיטריסט אמריקאי אחר: אבו רודס – עיירה במחוז דרום סיני רודי רודס – דמות קומיקס של גיבור-על מחברת מארוול קומיקס רוד הר רודס רודוס (פירושונים)
Pictures at an Exhibition

Pictures at an Exhibition הוא אלבום רוק מתקדם של הלהקה אמרסון, לייק ופאלמר. זהו האלבום השלישי של הלהקה. העטיפה עוצבה על ידי ויליאם ניל, אותו צייר שעיצב את העטיפה של Tarkus, האלבום הקודם של הלהקה. האלבום הוא תיעוד של הופעה חיה ב־Newcastle City Hall משנת 1971. בהופעה הם הציגו את ביצועם ליצירתו של מודסט מוסורגסקי: "תמונות בתערוכה", יצירה הבנויה לפסנתר. אמרסון עיבד אותה כך שתתאים לשלושה נגנים, ולייק הוסיף מילים לכמה מן הקטעים של היצירה. בהופעה הלהקה הציגה ביצוע שלהם ליצירה מפצח האגוזים של צ'ייקובסקי. קית' אמרסון - פסנתר, אורגן האמונד, סינתיסייזר מוג גרג לייק - שירה, גיטרה בס, גיטרה קרל פאלמר - תופים, כלי הקשה מידע על האלבום Pictures at an Exhibition באתר MusicBrainz מידע על האלבום Pictures at an Exhibition באתר AllMusic האלבום Pictures at an Exhibition באתר Discogs
כיכר בוקסהגנר

כיכר בוקסהגנר (בגרמנית: Boxhagener Platz) היא כיכר בשכונת פרידריכסהיין שבמזרח ברלין, בין הרחובות גרינברגר, גרטנר, גרוסנר וגבריאל מרקס, בלוק (מבנן) אחד דרומית לרחוב בוקסהגנר שעל שמו היא נקראת. בנייתה הושלמה בשנת 1903. צורתה של הכיכר מלבנית והיא מוקפת עצים. בחלקה המזרחי מדשאה, ובחלקה המערבי גן שעשועים ובריכת מים שבה פסלי פינגווינים וברווזים, שהוצבו ב-1925. בצדה המזרחי של הכיכר מבנה שירותים ציבוריים מתומן, עשוי יצקת ירוקה, בסגנון ייחודי לברלין, שמאפיין את מתקני השירותים הציבוריים שהוקמו בה בסוף המאה ה-19 ובראשית המאה ה-20, בתכנונו של קארל תאודור רוספאט. המבנה עלה באש ב-1992 ושוקם ב-2000, אך ללא תאורת הגז המקורית שהייתה בו. מאז שנת 1905 פועל בכיכר מדי יום שבת שוק למוצרי מזון שונים, ובהם פירות וירקות, בשר, דגים ומאפים. בימי ראשון פועל בכיכר שוק פשפשים. מדיה וקבצים בנושא כיכר בוקסהגנר בוויקישיתוף
אוחוס דל סלאדו

נוואדו אוחוס דל סלאדו (בספרדית: Nevado Ojos del Salado, מילולית - ההר המושלג "עיני מֶלַח"; מקור השם מלגונות משקעי המלח בצורת עיניים על מורדות ההר) הוא הר געש שכבתי פעיל בהרי האנדים, בגבול ארגנטינה וצ'ילה. גובהו 6,893 מ' מעל פני הים, והוא ההר השני בגובהו בחצי הכדור המערבי ובחצי הכדור הדרומי אחרי אקונקגווה, והר הגעש הגבוה ביותר בעולם כולו. להר שתי פסגות, והגבול בין ארגנטינה לבין צ'ילה עובר בין שתיהן. הפרש הגבהים בין הפסגות הוא פחות ממטר אחד. ההר ממוקם בשולי מדבר אטקאמה, באזור דליל במשקעים. משכך, פסגתו מכוסה שלג בדרך כלל רק בחורף. עם זאת, בלועו יש אגם לוע בקוטר של כ-100 מטרים. גובהו של אגם זה, 6,390 מ' מעל פני הים, הופך אותו לאגם הגבוה בעולם. אוחוס דל סלאדו נחשב להר געש פעיל, אף שההתפרצות האחרונה שלו, לפי הערכות מכון הסמית'סוניאן, הייתה לפני כ-1,300 שנים, בשל פעילות של פומרולות, ומשום שב-1993 נצפו בהר פליטות אפר מעטות. הסלעים השולטים בהר הם דקיט וריודקיט (סלע געשי שהרכבו בין דקיט לריוליט), עשירים באשלגן. המינרלים המאפיינים את הלבה שלו עשירים בביוטיט, הורנבלנדה ופלגיוקלז, ובמידה מעטה יותר מכילים גם אוגיט, קוורץ והיפרסתן. הראשונים שהעפילו לפסגתו של ההר היו החוקרים הפולנים יאן אלפרד שְצֶ'פַּנְסקי ויוסטין ווֹישְניס, בשנת 1937. הצ'יליאנים גונסאלו בראבו ואדוארדו קנאלס מויה טיפסו על ההר באמצעות רכב ממונע בשנת 2007, והצליחו להגיע עד לגובה של 6,688 מטרים; זהו הגובה הרב ביותר אליו הצליח להגיע רכב ממונע בדרך היבשה, והשיא נרשם בספר השיאים של גינס. בשנת 2012 הגיעו שלושה אופנוענים, האוסטרי לוקאס מצינגר, האמריקני ברטון צ'רצ'יל והבריטי-אוסטרלי וולטר קולבאץ', לגובה של 6,361 מטרים. מדיה וקבצים בנושא אוחוס דל סלאדו בוויקישיתוף אוחוס דל סלאדו באתר פסגות ה-6,000 מטר של צ'ילה אוחוס דל סלאדו באתר summitpost אוחוס דל סלאדו באתר peakbagger האם האקונקאגואה הוא ההר הגבוה ביותר באמריקה? על הוויכוח האם אוחוס דל סלאדו הוא ההר הגבוה באמריקה. Nevado Ojos del Salado — South America’s Second Highest Mountain
כיתה א'

כיתה א' היא שנת הלימודים הראשונה במסגרת כיתתית בבית ספר יסודי. תלמידי כיתה א' הם בדרך כלל ילדים בגילי 6–7, ומגיעים אליה לאחר סיום הלימודים בגן חובה. מעטים מהתלמידים, ילידי החודשים ספטמבר עד דצמבר, טרם הגיעו לגיל 6 עם פתיחת שנת הלימודים, ולעיתים מומלץ שילדים אלה ילמדו שנה נוספת בגן החובה. במסגרת לימודי שפה לומדים התלמידים אוריינות (קריאה וכתיבה) בסיסית. במסגרת לימודי חשבון מכירים התלמידים את המספרים הטבעיים הקטנים ולומדים את ארבע פעולות החשבון בהם, תוך שימוש נרחב בציורים, גרפיקה וצבעים הן להמחשה והן בשל מגבלות כישורי הקריאה של ילדי כיתה א'. בישראל מתקיימים בשנים האחרונות בכיתה א' שיעורים בנושא חינוך לחיים בחברה. תוכנית זאת נקראת "מפתח הל"ב". שלום כיתה א היא הברכה המסורתית בה מקדמים לראשונה מורי כיתה א' את התלמידים החדשים עם הצטרפותם לבית הספר. מעבר הילדים ממסגרת גן לראשונה למסגרת בית-ספרית הוא אחד מטקסי ההתבגרות בחברה המודרנית, ובחברה הישראלית בפרט. בהקשר של מעבר זה חוברו שירים, כגון: שלום כיתה א' – אהוד מנור שלום כיתה א' – נעמי שמר שלום כיתה א' – יהונתן גפן כל עוד – עלי מוהר אצלנו בכפר טודרא – יהושע סובול חמש שנים על מיכאל – יצחק קצנלסון Schultüte קרין ג'נר, שלום כיתה א': מדריך חווייתי לכניסה בטוחה לבית הספר, מאנגלית: עשי וינשטיין, הוצאת ספר לכל, 2015 טקס שלום כיתה א', באתר מכון עיתים גלגול הביטוי "שלום כיתה א", באתר האקדמיה ללשון העברית שלום כיתה א', באתר משרד החינוך טור של יאיר לפיד, "מעריב", 30.8.02, באתר משרד החינוך - מחוז דרום השיר "שלום כיתה אלף", באתר המוזיקה של הספרייה הלאומית תערוכה וירטואלית על לימוד הא-ב, באתר הספרייה הלאומית סיפורים על השירים ועל דרכי ההוראה שליוו את תלמידי כיתה א', מתוך בלוג "הספרנים", הספרייה הלאומית עמוס רולידר ואפרת מונשרי, שלום כיתה א': איך תכינו אותם לשינוי הגדול, באתר ynet, 8 באוגוסט 2013 נורית הלינגר, תשעה טיפים לכיתה א', באתר של שירותי בריאות כללית, 5 באוגוסט 2009 תוכנית הלימודים במתמטיקה לכיתה א', באתר משרד החינוך חינוך לחיים בחברה, באתר משרד החינוך אהוד מנור, שלום כיתה א', באתר שירונט נעמי שמר, שלום כיתה א', באתר שירונט יהונתן גפן, שלום כיתה א', באתר שירונט עלי מוהר, כל עוד, באתר שירונט יהושע סובול, אצלנו בכפר טודרא, באתר שירונט מאיה גז, אמא'לה, כיתה א', באתר הארץ, 23 באוגוסט 2015
Eye of the Tiger

Eye of the Tiger (מילולית: "עין הטיגריס") הוא פזמון בביצועה של להקת הרוק האמריקנית סורבייבר, שכתבו והלחינו חבריה פרנקי סאליבן וג'ים פטריק. השיר יצא כסינגל בשנת 1982, ונכלל באלבומה השלישי של הלהקה, שנשא את אותו השם. השיר נכתב לבקשתו של סילבסטר סטאלון והיה שיר הנושא של הסרט "רוקי 3" בכיכובו. הסינגל זכה להצלחה רבה במצעדי המכירות, ובתוך שלושה חודשים קיבל מעמד של אלבום פלטינה כפול בארצות הברית, לאחר שנמכרו ממנו למעלה מ-2 מיליון עותקים. כן קיבל מעמד של אלבום פלטינה כפול בקנדה, אלבום פלטינה באיטליה ואלבום זהב בבריטניה ובצרפת. הוא שהה שישה שבועות ברציפות בראש מצעד בילבורד הוט 100, ארבעה שבועות ברציפות בראש המצעד הבריטי ושישה שבועות ברציפות בראש המצעד האוסטרלי. כן הגיע לראש מצעדי הפזמונים באירלנד, דרום אפריקה, נורווגיה, פינלנד וקנדה, למקום השני באוסטריה ובהולנד, למקום השלישי באיטליה ובבלגיה, למקום הרביעי בניו זילנד ולמקום החמישי בשוודיה. בישראל, כבש השיר את ראש מצעד הפזמונים הבינלאומי השנתי של רשת ג' בשנת 1982. במצעד הפזמונים של שנות ה-80 של בילבורד, הגיע השיר למקום הרביעי. גם שנים ארוכות לאחר שיצא, נשאר השיר פופולרי. נכון לשנת 2013 נמכר הסינגל באופן דיגיטלי, באמצעות הורדת קבצים, בכ-3.5 מיליון עותקים, והוא הורד כרינגטון כחצי מיליון פעמים. בשנת 2005 הקליטה להקת אינפקציה גרסת כיסוי פארודית לשיר בעברית, בשם "עין הנמר". השיר נכלל באלבומה "בכיף" שיצא באותה שנה. גם הזמרת הצרפתייה אמל בנט ביצעה גרסת כיסוי לשיר. בסרט האנימציה "'אסטריקס והוויקינגים", ביצעו את השיר גיבורי הסרט, אסטריקס ואובליקס, באחת הסצינות. וירד אל ינקוביק ביצע גרסה פארודית של השיר בשם "The Rye or The Kaiser". מידע על היצירה "Eye of the Tiger" באתר מיוזיק בריינז מידע על הקומפוזיציה "Eye of the Tiger" באתר AllMusic גרסאות נוספות ל"Eye of the Tiger" באתר SecondHandSongs אינפקציה - עין הנמר, באתר יוטיוב, ‏יוני 2012 Amel Bent - Eye Of The Tiger, YouTube, ‏July 2011 Weird Al Yankovic: Rye or the Kaiser: Splah production, YouTube, ‏January 2007
אלק

אלק (פולנית: Ełk; גרמנית: Lyck; פרוסית: Luks) היא עיר בצפון-מזרח פולין. העיר, ככל האזור, נשלטה על ידי ממלכת פרוסיה ובהמשך על ידי האימפריה הגרמנית, רפובליקת ויימאר וגרמניה הנאצית, עד מחצית המאה ה-20. רוב התושבים ראו עצמם כגרמנים, והשפה המדוברת באזור הייתה גרמנית. בעקבות הפסד גרמניה הנאצית במלחמת העולם השנייה, בשנת 1945, בוטלה מדינת פרוסיה, גבולות פולין הורחבו והיא קיבלה את השליטה באזור. תושבי האזור הגרמנים גורשו. הפולנים, שהיוו קודם מיעוט, קיבלו עידוד לבוא להתיישב באזור בהמוניהם. חלק באו מווילנה וממרכז פולין; ורובם, כולל מספר קטן של אוקראינים, באו משטחי פולין במזרח, שסופחו לברית המועצות בקו קרזון. עם המעבר לשליטת פולין, שונה שם העיר מליק לאלק. שמה של אלק עבר כמה גלגולים. שמה הגרמני של העיר היא ליק (Lyck), לגבי המקור יש שתי תאוריות. לפי תאוריה ראשונה זה גלגול של שמה הפרוסי של אלק, Lucks (מהמילה luka, נופריים); לפי תאוריה אחרת מקור השם מהמילה הפולנית łęg, אחו. יהודים ראשונים התיישבו באלק בשנת 1707. בשנת 1840 היו העיר 90 יהודים ובשנת 1847 הוקם בית כנסת. בשנת 1856 בעיר התחיל להתפרסם שבועון ראשון בשפה העברית המגיד. הוא הופץ ברחבי האימפריה הרוסית וגרמניה. בשנת 1899 אברהם מרדכי פיורקו החל להדפיס בעיר עיתון עברי לילדים. בשנת 1905 בעיר התגוררו 365 יהודים. לאחר עליית הנאצים לשלטון בגרמניה, חיי היהודים בעיר היו קשים. רובם ברחו והיתר מצאו את מותם. טירה עתיקה באלק קתדרלת אלק, נבנתה סביב 1895 מרכז העיר מדיה וקבצים בנושא אלק בוויקישיתוף אתר האינטרנט הרשמי של אלק "אלק", באתר השטעטל הווירטואלי "אלק", באתר JewishGen (באנגלית)
שיאי ישראל באתלטיקה

שיאי ישראל באתלטיקה הם התוצאות הטובות ביותר שנקבעו במקצועות האתלטיקה על ידי אתלט ישראלי. הם מאושרים על ידי איגוד האתלטיקה בישראל והתאחדות האתלטיקה הבינלאומית. נכון ל-26 במאי 2024 שיאי עולם באתלטיקה איגוד האתלטיקה בישראל תוצאה זו שקבע שאול לדני מהווה עדיין שיא עולם (נכון ל-2020) ברוריה ביגמן, רביעיית השליחים של הפועל עמק חפר, מעריב, 26 במאי 1986 ריצת 100 מ' משוכות: 13.26 שנ'; קפיצה לגובה: 1.68 מ'; הדיפת ברזל: 12.38 מ'; ריצת 200 מ': 24.28 שנ'; קפיצה לרוחק: 6.31 מ'; הטלת כידון: 34.92 מ'; ריצת 800 מ': 2:10.39 דק' ריצת 100 מ': 11.35 שנ'; קפיצה לרוחק: 7.01 מ'; הדיפת כדור ברזל: 14.46 מ'; קפיצה לגובה: 1.93 מ'; ריצת 400 מ': 52.20 שנ'; ריצת 110 מ' משוכות: 15.59 שנ'; זריקת דיסקוס: 41.89 מ'; קפיצה במוט: 4.60 מ'; הטלת כידון: 61.15 מ'; ריצת 1500 מ': 5:10.29 דק'
אנדריס ברזינש (1951)

אנדריס ברזינש (בלטבית: Andris Bērziņš; נולד ב-4 באוגוסט 1951 בריגה) הוא פוליטיקאי לטבי, כיהן כראש ממשלת לטביה בין 5 במאי 2000 ל-7 בנובמבר 2002. ברזניש הוא חבר במפלגת "הדרך הלטבית". לאחר סיום בית הספר בעיירה ליד ריגה, אנדריס ברזינש למד היסטוריה באוניברסיטת לטביה ועם סיומה החל לעבוד כמורה להיסטוריה. לאחר מספר שנים הוא עבר לעבודה ניהולית במסודות השלטון. בעבר שימש כשר העבודה (1994-1993), כסגן ראש הממשלה ושר הרווחה (1995-1994) וראש עיריית ריגה בשנים 2000-1997. ברזינש הוא חבר לשם כבוד של הקרן הבינלאומית "ראול ולנברג". מדיה וקבצים בנושא אנדריס ברזינש בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גנאדי גלדקוב

גנאדי איגורביץ' גלדקוב (ברוסית: Генна́дий И́горевич Гладко́в;‏ 18 בפברואר 1935 – 16 באוקטובר 2023) היה מוזיקאי סובייטי ורוסי – בין היתר מלחין, זמר, מעבד ומנצח. הלחין סרטי קולנוע, הנפשה וטלוויזיה רבים. אמנה העממי של הפדרציה הרוסית לשנת 2002. גלדקוב נולד במוסקבה בברית המועצות למשפחה של מוזיקאים. התמקצע במוזיקה מאז נעוריו, כתלמיד בבית הספר המרכזי למוזיקה, כמנצח ומנהל מוזיקלי. בהיותו סטודנט, ב-1961, כתב מוזיקה להצגה "חבר ילדות", של תיאטרון סוברמניק במוסקבה, מאת מיכאל לבוב. באותה שנה, נשכר על ידי חברות הפצה לחבר מוזיקה לסרטי בי מובי סובייטיים. הוא החל לחבר מוזיקה לקולנוע בהשפעת חברו וסילי ליוואנוב, ששיתוף הפעולה ביניהם הביא להסרטת "הנגנים מברמן" (1969) ו"בעקבות הנגנים מברמן" (1973) עבור סויוזמולטפילם ו"ברמן החדשה" (2000) עבור מוספילם. גלדקוב כתב מוזיקה למספר הצגות תיאטרון וסרטים שבוימו על ידי מארק זכארוב. בהמשך הוסיף לנצח, לעבד ולנהל מוזיקלית מופעי רביו ותיאטרון, והמשיך לכתוב מוזיקה לקולנוע. בין היתר נרשם שיתוף פעולה נכבד בינו לבין המשורר יורי אנטין. בנובמבר 2013 אושפז גלדקוב בבית חולים בשל שבץ מוחי שעבר. הוא השתקם והמשיך בכתיבה. גלדקוב נפטר ב-16 באוקטובר 2023. רשימת עבודות חלקית ריאיון משנת 2021 (ברוסית) גנאדי גלדקוב, במסד הנתונים הקולנועיים IMDb (באנגלית) גנאדי גלדקוב, באתר אפל מיוזיק (באנגלית) גנאדי גלדקוב, באתר Last.fm (באנגלית) גנאדי גלדקוב, באתר MusicBrainz (באנגלית) גנאדי גלדקוב, באתר Yandex.Music (ברוסית) גנאדי גלדקוב, באתר Discogs (באנגלית) גנאדי גלדקוב, באתר "Find a Grave" (באנגלית)
דרקון אלף השנים

דרקון אלף השנים (בספרדית: El Drago Milenario; מכונה גם "מלך הדרקונים", או "הדרקון הענק") הוא עץ שגדל בעיירה איקוד דה לוס וינוס בקרבת כנסיית סנט מרקוס, באי טנריפה, שבספרד. העץ משתייך למשפחת עצי הדרקון של האיים הקנריים (אין לבלבל עם עצי הדרקון שבאי סוקוטרה שליד תימן), והוא הגדול והעתיק ביותר בין בני סוגו. גובהו 17 מטרים ורוחבו 6 מטרים. במאה ה-18 קבע המדען הגרמני אלכסנדר פון הומבולדט, כי גילו של העץ 6,000 שנים ומכאן שמו. כיום נוטים להעריך את גילו של העץ בין 2,000 ל-3,000 שנה, אם כי גם הערכה זו שנויה במחלוקת ולפי בוטניקאים מסוימים העץ הוא בן 250–500 שנה לכל היותר. הקשיים בהערכת גילו המדויק של העץ נובעים מכך שבגזע של עצי הדרקון של האיים הקנריים אין טבעות שנתיות, ומשום כך מבחינה בוטנית הם אינם נחשבים לעצים כלל. העץ מזוהה עם העיירה בה הוא שוכן, ומהווה את מקור הפרנסה העיקרי של תושבי העיירה עקב התיירות שהוא מושך. מדיה וקבצים בנושא דרקון אלף השנים בוויקישיתוף מהו דרקון אלף השנים?, באתר אנציקלופדיה אאוריקה Magdefrau, K. (1975), "Das Alter der Drachenbaume auf Tenerife", Flora 164: 347–357 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
פינצ'לי

פינצ'לי (למפת לונדון מוגדלת)   קנט סארי ברקשייר בקינגהאם הרטפורדשייר אסקס פינצ'לי (למפת לונדון רגילה)   קנט סארי בר. בקי. הרטפורדשייר אסקס פינצ'לי (למפת בארנט רגילה)   פינצ'לי (למפת בארנט מוגדלת)   פינצ'לי פינצ'לי (באנגלית: Finchley) היא מחוז בצפון לונדון, ברובע בארנט. פינצ'לי ממוקמת על שטח גבוה, כ-11 קילומטרים צפונית לצ'רינג קרוס. פינצ'לי היוותה חלק מהמחוז הישן מידלסקס, והפכה למחוז מוניציפלי עצמאי ב-1933, הפכה לחלק מלונדון רבתי ב-1965, וכיום פינצ'לי מהווה פרבר של העיר לונדון. בפינצ'לי נמצא ריכוז גדול של יהודי לונדון. במחוז 4 תחנות של הרכבת התחתית של לונדון. מדיה וקבצים בנושא פינצ'לי בוויקישיתוף ערך זה הוא קצרמר בנושא לונדון. אתם מוזמנים לתרום לוויקיפדיה ולהרחיב אותו.
שיאי ישראל בשחייה

להלן רשימת השיאים הישראלים בשחייה אשר מאושרים על ידי איגוד השחייה בישראל. כדי לקבוע שיא, יש להיות אזרח ישראלי. (מעודכן ל-9 באוגוסט 2024) (מעודכן ל-23 בדצמבר 2022) אלופות ואלופי ישראל בשחייה שיאי עולם בשחייה שחייה במשחקים האולימפיים אליפות העולם בשחייה אליפות העולם בשחייה (בריכת 25 מטר) אליפות אירופה בשחייה אליפות הפאן פסיפיק בשחייה אתר איגוד השחייה הישראלי
יורי אנטין

יורי סרגֶייביץ' אֶנטין (ברוסית: Юрий Сергеевич Энтин; נולד ב-21 באוגוסט 1935 במוסקבה) הוא תסריטאי, סופר, מחזאי, משורר ופזמונאי ממוצא יהודי מפורסם בברית המועצות לשעבר וברוסיה בזכות שירים מוכרים שחיבר. בשנותיו בבית הספר, התעניין אנטין בספרות והיסטוריה. בין 1962 ל-1969 עבד כעורך תסריטים ויועץ חינוכי לסרטי אנימציה. בשנת 1969 הפך לעצמאי בתחומו. שיריו לילדים מתאפיינים בעושר לשוני וברמת הומור גבוהה, ורבים שגדלו בברית המועצות החל מסוף שנות השישים זוכרים את שיריו בעל פה. בין היתר הוא נודע בשיתוף פעולה עם המוזיקאי גנאדי גלדקוב. מ-1995 עד 1997 הנחה את תוכנית הילדים "צ'ונגה צ'נגה" בערוץ הרוסי הראשון. מדיה וקבצים בנושא יורי אנטין בוויקישיתוף אתר האינטרנט הרשמי של יורי אנטין יורי אנטין, במסד הנתונים הקולנועיים IMDb (באנגלית) יורי אנטין, באתר MusicBrainz (באנגלית) יורי אנטין, באתר Discogs (באנגלית) ריאיון עם אנטין ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ויליאמס קולג'

ויליאמס קולג' (מכללת ויליאמס, באנגלית: Williams College) היא מכללה פרטית הנמצאת בעיירה ויליאמסטאון (כ-8,000 תושבים), מסצ'וסטס, ארצות הברית, מקבוצת המכללות המתמחות בשבע האמנויות החופשיות (Liberal Arts), שכוללים, כנהוג בארצות הברית, את מדעי החברה ותחומים נוספים. לוויליאמס קולג' הסדר מיוחד עם אוניברסיטת אוקספורד הבריטית (Study Away), שבמסגרתו יכולים תלמידי המכללה ללמוד שם במסלולים מיוחדים. המוסד נוסד ב-1793, בכספי קרן על שם אפרים ויליאמס, כמכללה לגברים. רק ב-1970 הפך למוסד לשני המינים. הוא כולל היום 3 חטיבות (מדעי הרוח, מדעי החברה ומדעים - בעיקר מדעי הטבע ומדעי המחשב), 24 מחלקות, 33 תחומים ראשיים ובהם לימודי שפות, שתי תוכניות לתואר שני (בתולדות האמנות ובכלכלת פיתוח). בכל שנתון לומדים כמה מאות סטודנטים. בסך הכל לומדים במוסד כ-2000 סטודנטים לתואר ראשון וכ-50 תלמידים לתואר שני. ויליאמס קולג' דורג ב-2013 על ידי U.S News & World Report כמכללה המובילה במקום הראשון ברשימה של 266 מכללות בקבוצת "מדעי הרוח". המגזין "פורבס" דירג ביולי 2013 את המוסד במקום התשיעי ברשימת מוסדות ההשכלה הגבוהה הטובים ביותר בארצות הברית. המכללה מקיימת מסלול התמחות במדעי היהדות. מדיה וקבצים בנושא ויליאמס קולג' בוויקישיתוף אתר האינטרנט הרשמי של ויליאמס קולג' (באנגלית) ויליאמס קולג', באתר אנציקלופדיה בריטניקה (באנגלית) ויליאמס קולג', ברשת החברתית אקס (טוויטר)
פרס אנני לסרט הקצר הטוב ביותר

פרס אנני לסרט הקצר הטוב ביותר (באנגלית: Annie Award for Best Animated Short Subject) הוא פרס אמריקאי לסרטי אנימציה קצרים, שמוענק מדי שנה, משנת 1995 על ידי האגודה הבין-לאומית לסרטי הנפשה בסניף המקומי אסיפ"א – הוליווד, קליפורניה. הפרס ניתן החל משנת 1995 בכל שנה למעה השנים 1999 ו-2002. בשנת 1998, שונה שם הפרס ל"הישג יוצא דופן בתחום אנימציה קצרה", בשנת 1999 חזר לשם הראשון, בשנת 2000 חזר לשם השני, וב-2005 חזר לשם הראשון וכך זה עד היום. הערה - הזוכה מודגש עבור הציפורים הרוחות של סטיבן פוסטר John Henry Little Go Beep Quick Draw El Kabong המוח של הוברט Mr. Digital Tokoro #1542 Rejected Stubble Trouble Tenacious D: Fuck Her Gently VAP הסיפור של "הצב והארנב" The Groovenians Night of the Living Doo הקפיצה הגדולה אמנדה Boys Night Out Destino Nibbles לורנזו Agricultural Report It's the Cat Rockfish Ryan The Fan and the Flower Life in Transition Milch The Moon and the Son: An Imagined Conversation Moongirl No Time for Nuts Adventure Time אל תוריד את השיר הזה Fumi and the Bad Luck Foot חברך העכברוש "Shorty McShorts' Shorts" - For episode "Mascot Prep" The Chestnut Tree הכל יהיה בסדר How to Hook Up Your Home Theater וולאס וגרומיט: עניין של חיים ומוות האורח של גלו כלב חם (משחק מילים של Hot Dog) פרסטו Cookie Blues Robot Chicken: Star Wars 2.5 Pups of Liberty Santa, the Fascist Years The Rooster, The Crocodile and The Night Sky The Story of Walls יום ולילה המשכיר פרה שרוצה להיות המבורגר אנריקה הורסת את העולם קויוטי פולס אדם וכלב I Tawt I Taw A Puddy Tat לה לונה Biology aths of Hate יום ראשון The Ballad of Nessie הילדה והזאב חיי הפרא Paperman בראד וגארי בידלו עיניים על הכוכבים לילה טוב מר פות קאלי ליטל הערפד מעון היום הארוך ביותר השג לך סוס! גנוב על המיניונים: כלבלב ויקטוריה גלוריה אמא שלי היא מטוס The Numberlys הסעודה קודה דואט משפחת סימפסון - למה לצפות כשברט מצפה אני ומולטון שלי שקט שומר הסכר העורב עולם המחר Carface צרימה אם הייתי אלוהים על קרח צוות העל של סנג'אי פייפר וישה עיוורת פרח צבאים רצף כותרת הנתיב פנינה Dear Basketball הבית של הקיפוד מרחב שלילי נבלות בן יגואר סופי שבוע סבא וולרוס אבדות ומציאות הליכה סולרית לא לנסוע דוד תומאס: חשבונאות לימים גשם חומצי אל תדע מה אני יוצא לסיגריות Purpleboy פרס אנני לסרט האנימציה הטוב ביותר
אבו יוסוף יעקוב בן עבד אל חק

אַבּוּ יוּסֻף יַעְקוּבּ בְּן עַבְּד אלְ-חַקּ (בערבית: أبو يوسف يعقوب بن عبد الحق) היה המייסד של הממלכה המרינית וסולטאן בין השנים 1259–1286. היה בנו הרביעי של עבד אל-חק, שנחשב לאבי המשפחה המרינית. החל מ-1210 ניהלה המשפחה המרינית מלחמה נגד שושלת אל-מוואחידון ששלטה במרוקו עד אותה עת. המרינים נחלו הצלחות מסוימות בקרב, אך רק עם עלייתו של אבו יוסף יעקוב הם הצליחו להפיל את אל-מוואחידון ולהקים את הממלכה המרינית, ששלטה במרוקו עד המאה ה-15 ותחתיה פרחה הממלכה כלכלית ותרבותית. אבו יוסף יעקוב ידוע גם בתור מייסד "פאס אל-ג'דיד", חלקה החדש של העיר פאס, שמצוי מחוץ לחומות העיר העתיקה שהתקיימה מהמאה ה-9. במהלך ימי שלטונו ניהל מספר פלישות לשטחה של ספרד בניסיון לעצור את התקדמות הרקונקיסטה הנוצרית, הרחיב את שטחה של הממלכה המרינית והניח את היסודות לאימפריה המרינית. מדיה וקבצים בנושא אבו יוסוף יעקוב בן עבד אל חק בוויקישיתוף ערך זה הוא קצרמר בנושא מרוקו. אתם מוזמנים לתרום לוויקיפדיה ולהרחיב אותו.
מהמט טופאל

מהמט טופאל (בטורקית: Mehmet Topal; נולד ב-3 במרץ 1986 במטאליה, טורקיה) הוא כדורגלן עבר טורקי ששיחק בעמדת הקשר האחורי. טופאל שיחק רוב הקריירה בפנרבחצ’ה. בעונתו הראשונה בגלאטסראיי טופאל שיחק 11 משחקים בלבד. הודות לפציעתו של השוודי הבינלאומי, טוביאס לינדרות', ניתנה לטופאל ההזדמנות להיות בהרכב הפותח. באפריל 2008, טופאל האריך את חוזהו לחמש שנים נוספות, כאשר הוא רושם לו 26 הופעות במהלך עונת 2007-08 כדי לעזור לקבוצתו לזכות באליפות הליגה הטורקית. בחלון ההעברות של עונת 2008 הייתה התעניינות מצד הקבוצה האנגלית, אברטון, עם המאמן דאז דייוויד מויס להביאו לשורותיו, אך טופאל החליט להישאר אצל הטורקים. בעונות הבאות טופאל רשם 22 משחקים בממוצע, אך במקביל היה צריך להתמודד עם פציעה בעונת 2009-10. ב-12 במאי 2010 טופאל חתם על חוזה בקבוצה הספרדית, ולנסיה, בעבור חמישה וחצי מיליון יורו. ב-14 בספטמבר, ערך טופאל את הופעת הבכורה שלו בניצחון 0-4 על בורסאספור במסגרת ליגת האלופות. טופאל הבקיע את השער הראשון שלו במדי ה"עטלפים" נגד ספורטינג חיחון בניצחון 0-2 בסוף ספטמבר 2010. ב-17 בפברואר 2012, הבקיע את אחד מהשערים הכי יפים של עונת 2011-12 במסגרת הליגה האירופית. הוא שותף בשישה משחקים כדי לעזור לקבוצתו להגיע עד לשלב חצי הגמר של אותו קמפיין. ב-1 ביולי 2012, שב טופאל לליגה הטורקית, הפעם לפנרבחצ'ה בעבור סכום של כארבעה וחצי מיליון יורו. ב-26 באוגוסט 2019 חתם באיסטנבול בשאקשהיר לשנתיים. ב-12 ביולי 2021 חתם בבשיקטש. ב-19 ביולי 2022 הודיע על פרישה ממשחק פעיל. מיד לאחר הופעתו הראשונה במדי הנבחרת, טופאל נבחר על ידי מאמן הנבחרת באותם זמנים, פתיח טרים, לסגל של נבחרת טורקיה ליורו 2008. טופאל מכונה "העכביש", הודות ליכולת שלו להשתמש ברגליו הארוכות כדי לזכות באיבודי כדור. גלאטסראיי הליגה הטורקית: 2007/2008 הסופר קאפ הטורקי: 2008 פנרבחצ'ה אליפות טורקיה: 2013/2014 הגביע הטורקי: 2012/2013 הסופר קאפ הטורקי: 2014 מדיה וקבצים בנושא מהמט טופאל בוויקישיתוף מהמט טופאל, ברשת החברתית אינסטגרם מהמט טופאל, באתר Transfermarkt מהמט טופאל, באתר Soccerway מהמט טופאל, באתר BDFutbol מהמט טופאל, באתר WorldFootball.net מהמט טופאל, באתר National Football Teams מהמט טופאל, באתר FootballDatabase.eu מהמט טופאל, באתר ESPN פרופיל המאמן, באתר Transfermarkt
אדלרדו רודריגס

אדלרדו רודריגס סאנצ'ס (בספרדית: Adelardo Rodríguez Sánchez; נולד ב-26 בספטמבר 1939) הידוע כאדלרדו, הוא כדורגלן עבר ספרדי, ששיחק בעמדת הקשר. אדלרדו שיחק כמעט לכל אורך הקריירה באתלטיקו מדריד, איתה הופיע ב-511 הופעות בכל המסגרות (מתוכן 401 בליגה), במהלכן הבקיע 113 שערים (מתוכם 73 בליגה), והוא שני במספר ההופעות בקבוצה בכל הזמנים אחרי קוקה. אדלרדו נולד בעיר בדחוס שנמצאת בקהילה האוטונומית אקסטרמדורה, שבספרד. אדלרדו שיחק במספר קבוצות נוער מקומיות, עד שהגיע לקבוצת אקסטרמדורה בה התקדם עד לקבוצת הבוגרים של המועדון, ששיחקה בליגת המשנה. לאחר שנה בקבוצה, הועבר אדלרדו לקבוצה מעיר הולדתו, בדחוס, ששיחקה גם היא בליגת המשנה. בשנת 1957 חתם אדלרדו באתלטיקו מדריד לאחר שהרשים את מאמן הקבוצה דאז, פרדיננד דוצ'יק, בעת משחק ידידות בין המועדונים. הופעת הבכורה של אדלרדו בליגה הבכירה בספרד התקיימה ב-13 בספטמבר אותה שנה, במחזור הראשון של עונת 1959/1960, במשחק נגד לאס פאלמס. המשחק הסתיים בניצחון 0-3 לאתלטיקו, ואדלרדו כבש בדקה העשירית. אדלרדו שיחק באתלטיקו במשך 17 עונות, ועד לאחרונה החזיק בשיא ההופעות של המועדון, עם 511 הופעות (401 בליגה) ועם 113 שערים (73 בליגה). אדלרדו נחשב לאחד הקשרים הטובים בדורו. עם אתלטיקו זכה אדלרדו ב-3 אליפויות ספרד ובחמישה גביעים, והיה שותף לזכייה בתואר הבינלאומי הראשון של המועדון, גביע אירופה למחזיקות גביע, בשנת 1962. בנוסף זכה גם בגביע הביניבשתי בשנת 1974. בשנת 1976 פרש אדלרדו ממשחק פעיל. ב-1 בספטמבר אותה שנה, נערך לכבודו משחק הוקרה באצטדיון ויסנטה קלדרון משחק הוקרה על תרומתו למועדון נגד נבחרת מקסיקו. לאחר פרישתו מכדורגל מצועני, שיחק אדלרדו בקבוצת הכדורגל החובבנית דאז "אינטר סאלה" הספרדית, והביא אותה לזכייה בטורניר רשמי שאורגן על ידי פדרציית הכדורגל הספרדית המלכותית. בנוסף, כיהן אדלרדו בתפקיד הנשיא בקבוצת הכדורגל מעיר הולדתו, בדחוס. אדלרדו ערך את הופעת הבכורה שלו בנבחרת ספרד ב-6 ביוני 1962, נגד ברזיל במסגרת גביע העולם בצ'ילה. משחק זה הסתיים בהפסד 2-1 לברזיל, כאשר אדלרדו כבש לזכות נבחרתו. אדלרדו נכלל בסגל הנבחרת הספרדית ביורו 1964, שנערך בספרד אשר גם זכתה בטורניר. אדלרדו לא זכה לדקות במהלך הטורניר. כך גם קרה במונדיאל 1966, שנערך באנגליה. פרט לשער שכבש בהופעת הבכורה שלו בנבחרת, כבש אדלרדו שער נוסף במשחק ידידות שנערך במדריד בחודש יוני 1963, נגד נבחרת סקוטלנד. לאדלרדו 14 הופעות ו-2 שערים ב-8 שנים במדי הנבחרת הלאומית. אתלטיקו מדריד אליפות ספרד: 1965/1966, 1969/1970, 1972/1973 גביע המלך הספרדי: 1959/1960, 1960/1961, 1964/1965, 1971/1972, 1975/1976 גביע אירופה למחזיקות גביע: 1961/1962 הגביע הביניבשתי: 1974 נבחרת ספרד זכייה ביורו 1964 מדיה וקבצים בנושא אדלרדו רודריגס בוויקישיתוף אדלרדו רודריגס, באתר Transfermarkt אדלרדו רודריגס, באתר BDFutbol אדלרדו רודריגס, באתר WorldFootball.net אדלרדו רודריגס, באתר National Football Teams אדלרדו רודריגס, באתר FootballDatabase.eu